TV2 Vejret og DMI har begge varslet risiko for skybrud over Jylland. Nordjylland kan blive ramt af kraftige byger med lokale skybrud.

Skynd dig ud og nyd de grå skyer. Fredag eftermiddag bliver vejret nemlig meget mere vådt. Regn og tordenbyger kan fredag give risiko for skybrud. Det skriver både TV2 Vejret og DMI, der begge forudser mulige skybrud sidst på eftermiddagen og aftenen i det nordjyske. TV2 Vejret meddelser også, at der er størst risiko for skybrud i Himmerlands området. - Regnen kommer i form af byger, så vil der være store forskelle på nedbørmængderne - selv hen over små afstande. Og de kraftigste byger ventes lokalt at kunne give skybrud, skriver Anders Brandt på TV 2 Vejrets hjemmeside.